stanford-oval/wikipedia huggingface dataset:
Padma Lakshmi

| Padma Lakshmi |
| --- | --- |
 Lakshmi vuonna 2022
Henkilötiedot
Syntynyt: 1. syyskuuta 1970 (ikä 54) Chennai, Tamil Nadu, Intia
Puoliso:  Salman Rushdie (2004–2007)
Aiheesta muualla
Kotisivu
Padma Parvati Lakshmi (s. 1. syyskuuta 1970) on intialais-yhdysvaltalainen keittokirjojen kirjoittaja, näyttelijä, malli ja televisiojuontaja. Hän on juontanut Yhdysvaltojen Top Chef -televisiosarjaa toisesta tuotantokaudesta lähtien. Hän on julkaissut oman korumallistonsa, joka kantaa nimeä ”Padma”.
Yksityiselämä

Padma Lakshmi oli naimisissa kirjailija Salman Rushdien kanssa vuosina 2004–2007.
Kärsittyään vuosia endometrioosista, Lakshmi ilmoitti lokakuussa 2009 olevansa raskaana. Hän synnytti tytön helmikuussa 2010.
Valikoitu filmografia

| Vuosi | Tuotanto | Rooli | Muuta |
| --- | --- | --- | --- |
| 1995 | Unzipped | Itsenään | Dokumentti |
| 1997 | Linda e il brigadiere | Intialainen nainen | Televisiosarja, jakso: ”Il fratello di Linda” |
| 1998 | Il Figlio di Sandokan |  | Televisiosarja |
| 1999 | Caraibi | Malinche | Televisiosarja |
| 2000 | Planet Food | Juontaja | Dokumentti |
| 2001 | Glitter | Sylk | Elokuva |
| 2001 | Melting Pot: Padma’s Passport | Juontaja | Televisiosarja |
| 2002 | Star Trek: Enterprise | Kaitaama | Televisiosarja, jakso: ”Precious Cargo” |
| 2003 | Boom | Shiela Bardez | Elokuva |
| 2005 | Rakkauden kaikki mausteet | Geeta | Elokuva |
| 2006 | The Ten Commandments | Prinsessa Bithia | Televisiosarja |
| 2006 | Sharpe | Madhuvanthi | Televisiosarja, jakso: ”Sharpe’s Challenge” |
| 2006– | Top Chef | Juontaja | Televisiosarja |
| 2009 | 30 Rock | Itsenään | Televisiosarja, jakso: ”Probleemanratkaisijat” |
Kunnianosoituksia

Ellis Islandin kunniamitali (USA, 2016)
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu (englanniksi)
Padma Lakshmi Internet Movie Databasessa. (englanniksi)
Rouvroy

Rouvroy tarkoittaa seuraavia paikkoja:
Rouvroy, kunta Belgiassa
Rouvroy, kunta Aisnen departementissa Ranskassa
Rouvroy-sur-Audry, kunta Ardennesin departementissa Ranskassa
Rouvroy, kunta Pas-de-Calais’n departementissa Ranskassa
Rouvroy tarkoittaa seuraavia henkilöitä:
Louis de Rouvroy, Saint-Simonin herttua, ranskalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rouvroy”, voi hakea sivunnimihaulla, laajalla sivunnimihaulla tai tekstihaulla.
Rouvres-sous-Meilly

| Rouvres-sous-Meilly |
| --- | --- |
 Rouvres-sous-Meillyn kunnantalo.
 vaakuna
 Rouvres-sous-Meilly
 Koordinaatit: 47°12′48″N, 4°34′45″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  4,4 km²
Korkeus:  358 m
Väkiluku (2018):  87 
 – Väestötiheys:  19 as./km²
Kunnan numero:  21533
Infobox OKVirheellinen NIMI-arvo: 
Rouvres-sous-Meilly on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 36 kilometriä Beaunen kaupungista luoteeseen.
Kunnan keskustassa oleva Saint-Aignanin kirkko on rakennettu 1400-luvulla, ja sitä kunnostettiin 1700- ja 1800-luvuilla. Kirkon kellotorni on rakennettu tuffista. Kirkko on yhteinen naapurikunta Meilly-sur-Rouvresin kanssa. Samoin ovat kirkkoa vastapäätä tien toisella puolella olevat kunnantalo ja koulu, jotka ovat Meilly-sur-Rouvresin kunnan puolella.
Aiheesta muualla

Kuvia tai muita tiedostoja aiheesta Rouvres-sous-Meilly Wikimedia Commonsissa
Saharan demokraattisen arabitasavallan lippu

Länsi-Saharan lippu.
Saharan demokraattisen arabitasavallan lippu on ollut käytössä vuodesta 1970 lähtien. Lipun suhteet ovat 1:2.
Lipussa on panarabialaiset värit; punainen, musta, valkoinen ja vihreä. Kuunsirppi ja tähti lipun keskellä symboloivat islamia. Saharan demokraattisen arabitasavallan lipulla ja Palestiinan lipulla on paljon yhdennäköisyyttä keskenään.
Painin maailmanmestaruuskilpailut 1954

Vuoden 1954 painin maailmanmestaruuskilpailut Japanin pääkaupungissa Tokiossa olivat kaikkien aikojen toiset vapaapainin MM-kilpailut. Kilpailuissa painittiin kaikkiaan kahdeksassa painoluokassa.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 52 kg |  Hüseyin Akbas |  Yūshū Kitano |  Mirian Tsakalamanidze |
| 57 kg |  Mustafa Dağıstanlı |  Lajos Bencze |  Tauno Jaskari |
| 62 kg |  Shōzō Sasahara |  Bayram Şit |  Nikolai Musahvili |
| 67 kg |  Djahanbakte Tovfighe |  Olle Anderberg |  Sergei Abaradze |
| 73 kg |  Vahtang Balavadze |  Mohammad-Ali Fardin |  Yutaka Kaneko |
| 79 kg |  Abbas Zandi |  İsmet Atlı |  Kazuo Katsuramoto |
| 87 kg |  August Englas |  Adil Atan |  Viking Palm |
| yli 87 kg |  Arsen Mekokišvili |  Bertil Antonsson |  Irfan Atan |
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Neuvostoliitto | 3 | - | 3 | 1 | 1 | - |
| 2. |  Turkki | 2 | 3 | 1 | 1 | 1 | - |
| 3. |  Iran | 2 | 1 | - | - | 4 | - |
| 4. |  Japani | 1 | 1 | 2 | - | - | 1 |
| 5. |  Ruotsi | - | 2 | 1 | 1 | - | 1 |
| 6. |  Unkari | - | 1 | - | 3 | 1 | 1 |
| 7. |  Suomi | - | - | 1 | - | - | - |
| 8. |  Yhdysvallat | - | - | - | 1 | 3 | 2 |
| 9. |  Filippiinit | - | - | - | 1 | - | - |
| 10. |  Ranska | - | - | - | 1 | - | - |
| = |  Saksan liittotasavalta | - | - | - | 1 | - | - |
Rouxalna rouxi

| Rouxalna rouxi> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Yläheimo::  Cicadoidea
Heimo::  Laulukaskaat Cicadidae
Suku::  Rouxalna
Laji::  rouxi
Kaksiosainen nimi
 Rouxalna rouxi  (Distant, 1914) 
Synonyymit
 Rouxalna rouxi   Cicadetta rouxi   Melampsalta rouxi Distant, 1914 
Infobox OKNimi-testi OK: 
Rouxalna rouxi on Rouxalna-sukuun ja laulukaskaiden heimoon (Cicadidae) kuuluva eläinlaji. Tieteellisen nimen sille antoi ensimmäisenä Distant vuonna 1914. Sillä ei ole alalajeja.
Kirjallisuutta

Distant, W.L.: ​Rhynchota from New Caledonia and the surrounding islands..  F. Sarasin & J. Roux, Nova Caledonia, Zoologie. 1 (4): 369-390., 1914.
Pallene (kuu)

| Pallene |
| --- | --- |

Löytäminen
Löytäjät:  Cassini-Huygens
Löytöaika:  1. kesäkuuta 2004
Kiertoradan ominaisuudet
Planeetta:  Saturnus
Keskietäisyys:  212 280 km
Eksentrisyys:  0,004
Kiertoaika:  1,153745829 d
Inklinaatio:  0,1810 ± 0,0014°
Fyysiset ominaisuudet
Päiväntasaajan halkaisija:  4 km
Massa:  1,7 − 7  × 1013 kg
Pallene (väliaikainen nimi: S/2004 S2) on Saturnuksen kuu, joka löydettiin Cassini-Huygens -luotaimen ottamista kuvista vuonna 2004. Pallene kiertää Saturnusta 211 000 km:n etäisyydellä ja sen halkaisija on noin 4 km. Kuu sijaitsee Mimaksen ja Enceladuksen kiertoratojen välissä.
Kuun löytymisestä ilmoitettiin samaan aikaan kuin Methonen (S/2004 S1) löytymisestä.
Aiheesta muualla

Kuvia tai muita tiedostoja aiheesta Pallene (kuu) Wikimedia Commonsissa
Saturnuksen kuut
| --- | --- |
Paimenkuut:  S/2009 S 1 | Pan | Daphnis | Atlas | Prometheus | Pandora
Samarataiset:  Epimetheus | Janus
G-rengas:  Aegaeon
Sisemmät suuret kuut:  Mimas | Enceladus | Tethys | Telesto | Calypso | Dione | Helene | Polydeuces
Alkyonidit:  Methone | Anthe | Pallene
Ulommat suuret kuut:  Rhea | Titan | Hyperion | Japetus
Inuiittiryhmä:  Kiviuq | Ijiraq | Paaliaq | Siarnaq | Tarqeq
Viikinkiryhmä:  Phoebe | Skathi | S/2007 S 2 | Skoll | S/2004 S 13 |  Greip | Hyrrokkin | Mundilfari | Jarnsaxa | S/2006 S 1 | S/2004 S 17 | Narvi | Bergelmir | Aegir | Suttungr | S/2004 S 12 | Bestla  Farbauti | Hati | S/2004 S 7 | Thrymr | S/2007 S 3 | S/2006 S 3 |  Surtur | Kari | Fenrir | Ymir | Loge | Fornjot
Gallialaisryhmä:  Albiorix | Bebhionn | Erriapo | Tarvos
Varmistamattomat:  S/2004 S 6 | S/2004 S 4 | S/2004 S 3
Rubano

| Rubano |
| --- | --- |
 Rubano
 Koordinaatit: 45°26′0″N, 11°47′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Ottorino Gottardo
Pinta-ala:  
 – Kokonaispinta-ala:  14,56 km²
Korkeus:  18 m
Väkiluku (31.12.2015):  16 173
 – Väestötiheys:  1 111 as./km²
Aikavyöhyke:  UTC+1
 – Kesäaika:  UTC+2
Postinumero:  35030
Suuntanumero(t):  049
 
 www.rubano.it 
Infobox OKVirheellinen NIMI-arvo: 
Rubano on kunta Koillis-Italiassa Veneton alueella Padovan maakunnassa. Kunta sijaitsee noin seitsemän kilometriä Padovasta luoteeseen. Kunnassa asuu runsaat 16 000 ihmistä. Sen pinta-ala on 14,56 km2. Väestötiheys on 1 111 asukasta/km2 (2015).
Rubanon kunnan keskus on samanniminen kylä. Kuntaan kuuluvat lisäksi seuraavat kylät: Bosco, Sarmeola, Villaguattera.
Rubanon naapurikunnat ovat Mestrino, Padova, Saccolongo, Selvazzano Dentro, Villafranca Padovana.
Rontti (Prätkähiiret)

| Rontti |
| --- | --- |

Kustantaja:  Brentwood Television Funnies
Ensiesiintyminen:  "Vieraita Marsista" (marraskuu 1995)
Luoja(t):  Rick Ungar
Ääninäyttelijät:  Peter Strauss Jim Ward
Suomenkieliset ääninäyttelijät:  Kari Tamminen Pauli Virta (vuoden 2006 sarjassa) Vesa Hämes (vuoden 2006 sarjassa)
Henkilötiedot
Ikä:  37
Sukupuoli:  Mies
Hiukset:  Ruskeat
Silmät:  Kastanjanruskeat
Pituus:  188-191 cm
Asuinpaikka:  Mars
Ammatti:  Kenraali
Sukulaiset:  Sisko, Minni (siskontytär), Tuittu (tytär)
Infobox OKNimi-testi OK: 
Rontti (engl. Stoker) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Vieraita Marsista vuonna 1995.
Hahmo

Rontti oli koko galaksin paras prätkäjannu jo ennen kuin sota plutolaisia vastaan alkoi. Hän oli villi ja peloton, sekä egoistinen hurjapää, kuten Vinski. Rontti koulutti Turbosta, Vinskistä ja Motosta samanlaisia marsilaisia vapaustaistelijoita, jotka myös puolustivat kouluttajansa tavoin Marsin vapautta plutolaisia vastaan. Kun Rontti jäi plutolaisten vangiksi, Professori Nuikki asensi hänelle uuden kyberneettisen hännän ja aivopesi tämän plutolaisten puolelle, kunnes hän vapautui heidän mielenhallinnastaan. Rontti ehti olla pitkään Kenraalina, kunnes ikä alkoi vaikuttaa hänen johtamiseensa, jolloin Minnistä tuli uusi Kenraali.
Vuosia myöhemmin Rontti auttoi Marsin takaisin kukoistukseen luodessaan uudistajan. Rontin kadottua useiksi vuosiksi häntä pidettiin virheellisesti petturina. Myöhemmin paljastui, että Rontin tarkoituksena oli piilottaa keksintö pitääkseen sen turvassa vääristä käsistä ja korjata maapallon vahingot Plutolaisten konfliktin aikana. Hän kuitenkin joutui käymään Maassa etsimässä lisämateriaalia uudistajaan. Tuolloin Rami Palkki huijasi Rontin rakentamaan hänelle toisen uudistajan ja myöhemmin ryösti hänen uudistajan Rontin saatua sen valmiiksi. Rontti kuitenkin onnistui palaamaan takaisin Marsiin, jossa oli syttynyt uusi sota, kun Kissatronin joukot hyökkäsivät Marsiin napatakseen uudistajan. Sodan aikana uudistaja kuitenkin tuhoutui, kun Rontti yritti kuljettaa sen turvaan ja Kissatronin joukkoja johtanut Kattinaattori vetäytyi joukkoineen Marsista. He saivat kuitenkin tietää Maassa olevan toinen uudistaja ja suuntasivat uudelle planeetalle. Rontti kertoi Prätkähiirille Maassa olevasta uudistajasta ja heidän matkatessaan Maahan Rontti karkasi heidän hallustaan ja pakeni salaiseen piilopaikkaansa Maassa. Rontti yritti pitkään pysyä piilossa ottamalla uuden henkilöllisyyden nimeltä Yökulkija pukeutumalla kokomustaan asuun avustaen muutamaan otteeseen salaa häntä etsiviä Prätkähiiriä. Hänen henkilöllisyys kuitenkin paljastui ja kissatronilaiset yhdessä Palkin kanssa yrittivät siepata hänet ja pakottaa tekemään toisen uudistajan.
Viimeisissä jaksoissa Rontin teini-ikäinen tytär Tuittu (engl. Spitfire) saapui Rontin antamien ohjeiden kautta auttamaan Prätkähiiriä sen jälkeen, kun Rontti oli onnistunut rakentamaan uuden uudistajan Marsiin. Paljastui, että uudistajan polttoaineena käytetty tetrahiilivety oli mutatoinut Rontin muuttumaan auringonvalon seurauksena väliaikaisesti rottamaiseksi olennoksi, mikä oli syy Rontin aiemmin käyttämään mustaan asuun hänen toimiessa Yökulkijana. Tuittu auttaa palauttamaan Rontin normaaliksi Kataliina Katin turkisnäytteen ja uudistajan avulla. Kun Prätkähiiret lähtevät viemään uudistajaa Marsiin, Rontti päättää jäädä Maahan Tuitun kanssa peruuttaakseen Palkin ja plutolaisten aiheuttamat vahingot.
Esiintymiset > Vuoden 1993 sarja

3. tuotantokausi
Vieraita marsista
Olipa kerran Marsissa, osat 1–3
Esiintymiset > Vuoden 2006 sarja

Seikkailu alkaa, osat 1–2
Muutoksen aika
Britannian invaasio
Prätkähiiret kaivoksessa
Kaupungin uudet kissat
Kyberhiiret Marsista
Olipa kerran Marsissa, osat 1–3
Hahmoa näytelleet

| Vuodet | Näyttelijät | Sarjat | Konsolipelit |
| --- | --- | --- | --- |
| 1996 2006 | Peter Strauss | Prätkähiiret Prätkähiiret (2006) |  |
| 2006–2007 | Jim Ward | Prätkähiiret (2006) | Biker Mice from Mars |
Sakari Lindfors

Sakari Lindfors (s. 27. huhtikuuta 1966 Helsinki) on suomalainen jääkiekkomaalivahti ja maalivahtivalmentaja.
Lindfors edusti Suomessa aikuisten pääsarjatasolla vain HIFK:ta. Hän pelasi joukkueessa vuodet 1985–1998 ja 2000–2002. Välissä Lindfors kävi torjumassa kiekkoja ulkomailla Itävallan EC Grazissa, Ruotsin Färjestadissa ja Italian HC Milanossa. Lindfors puki pelipaidan päälleen yhteensä 670 Jääkiekon SM-liiga-otteluun ja oli torjuntavuorossa 508:ssa. Hän voitti urallaan kolme SM-mitalia, joista yksi oli kultainen.
Sakari Lindfors valittiin Suomen MM-joukkueeseen viidesti vuosina 1989–1993, vuoden 1991 MM-kisoissa hän ei pelannut peliäkään. Lindforsin maajoukkueuralle mahtuu 111 A-maaottelua. Vuonna 1992 Lindfors oli mukana voittamassa MM-hopeaa Prahan MM-kilpailuista. Calgaryn vuoden 1988 talviolympialaisten kisajoukkueessa Lindfors oli alun perin kotiin jäävä varamaalivahti. Jarmo Myllyksen jalkavaivojen takia hän oli kuitenkin osan aikaa paikan päällä Calgaryssä. Hän ei pelannut kisoissa otteluakaan, mutta sai ylimääräisen hopeamitalin, jonka hän luovutti Suomen Jääkiekkomuseoon. Hän ei kuitenkaan ole virallisesti olympiamitalisti.
Pelaajauransa jälkeen Lindfors on toiminut HIFK:n maalivahtivalmentajana ja joukkueenjohtajana. Joulukuussa 2006 Lindfors nostettiin HIFK:n väliaikaiseksi päävalmentajaksi, kun Bob Francis ja apulaisvalmentaja Tom Coolen erotettiin tehtävistään.
Saavutukset ja palkinnot

1 Suomen mestaruus (1998)
1 SM-hopea ja -pronssi
MM-hopea
HIFK on jäädyttänyt Lindforsin pelinumeron 35
Suomen Jääkiekkoleijona #161
Rubble Trouble

Rubble Trouble New York (eli Rubble Trouble) on brittiläisen Nitromen tammikuussa 2010 julkaisema indievideopeli, jossa pelaajan tarkoituksena on erilaisia apuvälineitä, kuten nitroa ja kanuunankuulia käyttämällä tuhota New Yorkin rakennuksia vaurioittamatta muuta ympäristöä. Rubble Trouble tunnetaan myös lyhenteellä RT. Pelillä on kaksi jatko-osaa, RT Tokyo (2011) ja RT Moscow (2011), joissa on sama periaate kuin edeltäjällään.
Peace of Mind (Michael Monroen albumi)

| Peace of Mind Michael Monroe |
| --- | --- | --- |

Studioalbumin tiedot
 Äänitetty : Finnvox Studios
 Julkaistu: 1996
 Tuottaja(t): Michael Monroe
 Tyylilaji: hard rock, glam punk, glam metal
 Levy-yhtiö: Poko Records
Listasijoitukset
  30.
Michael Monroen muut julkaisut
| Not Fakin' It 1989 | Peace of Mind 1996 | Life Gets You Dirty 1999 |
Peace of Mind on Michael Monroen albumi vuodelta 1996. Albumi on ensimmäinen, jonka Monroe julkaisi muutettuaan takaisin Suomeen. Albumilla piti aluksi olla vain 9 kappaletta, mutta Poko Rekordsin vaatimusten takia siihen lisättiin kymmenes raita, joka ei oikeastaan ole kappale vaan "kokoelma erilaisia ääniä". Tyylilajiltaan albumi muistuttaa huomattavasti 2 vuotta sitä ennen julkaistua Demolition 23.:a, ja molemmilla albumeilla rummuissa onkin Jimmy Clark. Sami Yaffan piti soittaa bassoa levyllä, mutta hänellä oli kiireitä Jan Stenforsin sooloalbumin kanssa, joten Monroe soitti bassoa itse.
Kappaleet

Where's the Fire John? – 4.06
Make It Go Away – 3.01
Machine Gun Etiquette – 1.55 (The Damned-cover)
Always Right – 5.21
Relationshipwrecked – 3.55
Loneliness Loves Me More – 3.56
Kick Out the Jams – 2.25 (MC5-cover)
Not Anymore – 3.38 (Dead Boys-cover)
Rent Free – 2.42
Peace of Mind – 2.01
Kokoonpano

Michael Monroe – laulu, kitarat, basso, huilu, huuliharppu, saksofoni, rummut, taustalaulu
T.T. Oksala – akustinen kitara
Steven Van Zandt – 12-kielinen kitara, taustalaulu
Alan Scott – nauhaton basso
Jimmy Clark – rummut, shaker, taustalaulu
Jude Wilder – taustalaulu
Peach Aviation

| Peach Aviation |
| --- | --- |

 IATA: MM  –  ICAO: APJ 
Kutsukoodi:  AIR PEACH
Perustettu:  2011
Laivaston koko:  35
Solmukohdat:  Kansain kansainvälinen lentoasema
Emoyhtiö:  ANA Group
Kotipaikka:   Osakan prefektuuri, Japani
Yhtiön sivut:  www.flypeach.com
Peach Aviation Limited (IATA: MM, ICAO: APJ, kutsukoodi: AIR PEACH) on japanilainen halpalentoyhtiö, jonka kotipaikka on Kansain kansainvälinen lentoasema Osakan prefektuurissa. Yhtiö lentää Japanin sisäisiä lentoja sekä kohteisiin muualla Aasiassa.
Historia

Lentoyhtiö perustettiin helmikuussa 2011 lentoyhtiö All Nippon Airwaysin ja hongkongilaisen sijoitusyhtiön First Eastern Investment Groupin yhteisyritykseksi nimellä A&F Aviation. Nimi vaihdettiin Peach Aviationiksi keväällä 2011, kun yhtiö oli saanut lentotoimintaluvan. Vuonna 2019 ANAn toinen halpalentotytäryhtiö Vanilla Air yhdistettiin Peachiin.
Laivasto

| Konetyyppi | Lukumäärä | Tilauksia | Matkustajapaikkoja | Huom>  |
| --- | --- | --- | --- | --- |
| Airbus A320-200 | 17 | – | 180 | A320neo korvaa vanhimmat. |
| Airbus A320neo | 15 | 2 | 188 | Korvaa vanhimmat A320-200 -koneet. |
| Airbus A321LR | 3 | – | 218 |  |

Peach Aviationin A320-200
Käännös suomeksi
Peach-Pit

Duon nimikirjoitukset,
Peach-Pit on japanilainen naismangaka-duo, johon kuuluvat Banri Sendō (jap. 千道万里) ja Shibuko Ebara (jap. えばら渋子). Heidän kuuluisimmista töistään, Rozen Maidenistä ja DearSistä, on tehty myös animeversiot.
Teoksia

Prism Palette (2001)
DearS (2002–2005)
Rozen Maiden (2002–2007, 2008–)
Zombie-Loan (2003–2011)
Shugo Chara! (2006–)
Illustlation (2008–2009)
Ōkami Kakushi (2009)
Aiheesta muualla

Momo no tane (Arkistoitu – Internet Archive), virallinen sivusto (japaniksi)
Pallepähkämöt

| Pallepähkämöt |
| --- | --- |
 Rohtopähkämö Betonica officinalis
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit Lamiaceae
Suku::  Pallepähkämöt Betonica  L.
Katso myös
   Pallepähkämöt Commonsissa 
Infobox OKNimi-testi OK: 
Pallepähkämöt (Betonica) on huulikukkaiskasvien heimoon kuuluva kasvisuku. Suvussa on kymmenen lajia, joita esiintyy Euroopassa, Pohjois-Afrikassa ja osassa Aasiaa. Pallepähkämöiden tyypillisen lehtimuodon mukaan on nimetty joukko muiden sukujen kasveja, sillä lajinimi betonicifolia juontuu Betonicasta.
Lajeja

puntarpähkämö (Betonica alopecuros)
tähkäpähkämö (Betonica hirsuta, syn. Stachys pradica)
jalopähkämö (Betonica macrantha, syn. Stachys macrantha)
rohtopähkämö (Betonica officinalis, syn. Stachys officinalis)
Useimmat lajit on 2000-luvun alussa sijoitettu pähkämöiden eli saumapähkämöiden (Stachys) sukuun.
Aiheesta muualla

Suomen Lajitietokeskus: Pallepähkämöt – Betonica
Pathfinder-luokka (risteilijä)

| Pathfinder |
| --- | --- |
 Luokkaan kuulunut HMS Patrol

Tekniset tiedot
Uppouma:  2 900 t (kuormattu)
Pituus:  115,52 m
Leveys:  11,77 m
Syväys:  3,96 m
Koneteho:  16 500 ihp
Nopeus:  25 solmua
Miehistöä:  268
Aseistus
Meritorjunta:  10 × QF 12 naulan tykkiä 8 × QF 3 naulan tykkiä 2 × 18" torpedoputkea
Pathfinder-luokka oli Britannian kuninkaallisen laivaston kahden tiedusteluristeilijän muodostama alusluokka. Alukset valmisti Cammell Lairdin telakka Birkenheadissä vuosina 1903-1905. Ne osallistuivat ensimmäiseen maailmansotaan.
Suunnitelma

Luokan alukset olivat osa kahdeksan tiedusteluristeilijän tilausta, joka jaettiin pareittain neljän telakan toimitettavaksi. Kukin telakka toteutti oman suunnitelmansa mukaan alukset tiettyjen Amiraliteetin toimittamien vaatimusten perusteella. Vaatimuksina olivat 25 solmun nopeus, 1,5 tuuman panssarikansi sekä vastaava kylkipanssarointi, matala kulkuisuus rannikkovesillä toimimiseksi sekä aseistukseksi määrättiin 10 kappaletta 12 naulan ja 8 kappaletta 3 naulan tykkiä sekä kaksi torpedoputkea.
Palvelus

Luokan alukset oli suunniteltu hävittäjälaivueiden johtoaluksiksi sekä tiedustelutehtäviin. Niiden tuli samalla kyetä johtamaan taistelua että tuhoamaan vihollisen hävittäjiä. Kuitenkin uudet turbiinein varustetut hävittäjät olivat selvästi nopeampia kuin tiedusteluristeilijät, joten niiden oli erittäin vaikea toteuttaa tehtäväänsä.
Muutostyöt

Alusten palvelusaikana niille lisättiin kaksi 12 naulan tykkiä ja niiden 3 naulan tykit vaihdettiin 6 naulan tykkeihin. Alusten 12 naulan tykit vaihdettiin vuosina 1911-1912 yhdeksään 4 tuuman tykkiin.
Rouvroy (Belgia)

| Rouvroy |
| --- | --- |
 lippu
 Rouvroyn sijainti.
 Rouvroy
 Koordinaatit: 49°32′N, 5°29′E 
Valtio:  Belgia
Maakunta:  Luxembourg
Arrondissementti:  Virton
Hallinto:  
 – Asutustyyppi:  Kunta
 – Pormestari:  Stéphane Herbeuval
Pinta-ala:  
 – Kokonaispinta-ala:  27.68 km²
Väkiluku (1.1.2008):  2 067
 – Väestötiheys:  75 as./km²
Aikavyöhyke:  UTC+1
 – Kesäaika:  UTC+2
Postinumero:  6767 Rouvroy 6767 Dampicourt 6767 Harnoncourt 6767 Lamorteau 6767 Torgny
Suuntanumero(t):  063
 
 www.rouvroy.be 
Infobox OKVirheellinen NIMI-arvo: 
Rouvroy on kunta Belgiassa Valloniassa Luxembourgin maakunnassa. Kunta on osa Virtonin arrondissementtia. Pinta-alaa Rouvroylla on 27,68 neliökilometriä. 1. tammikuuta 2008 kunnassa oli 2 067 asukasta ja asukastiheys oli 75 as./km². Kunnan pormestarina toimii Stéphane Herbeuval.
Nykyinen Rouvroyn kunta syntyi vuonna 1976, kun Couvreux, Dampicourt, Harnoncourt, Lamorteau, Montquintin, Rouvroy ja Torgny yhdistyivät.
Kunnasta on matkaa Virtoniin viisi kilometriä, maakunnan pääkaupunkiin Arloniin 30 kilometriä ja Luxemburgiin noin 50 kilometriä. Rouvroyn naapurikunnat ovat Meix-devant-Virton pohjoisessa, Virton koillisessa, Épiez-sur-Chiers kaakossa, Velosnes etelässä, Écouviez lounaassa, Verneuil-Petit lännessä ja Thonne-la-Long luoteessa. Viisi viimeisenä mainittua kuntaa ovat osa Ranskaa.
Belgian eteläisin piste sijaitsee Rouvroyn Torgnyn kylässä.
Aiheesta muualla

Kuvia tai muita tiedostoja aiheesta Rouvroy (Belgia) Wikimedia Commonsissa
Kunnan kotisivut (ranskaksi)
Luxembourgin provinssin kunnat
Näkymä Torgnyn kylään.
Pekka Holma

Pekka Iisakki Holma (18. joulukuuta 1938 Oulu – 26. elokuuta 2015 Oulu) oli suomalainen arkkitehti joka suunnitteli rakennuksia pääasiassa Pohjois- ja Keski-Suomeen.
Holma pääsi ylioppilaaksi 1961 Oulun lyseosta ja valmistui opettajaksi Oulun opettajainvalmistuslaitokselta 1966. Hän toimi matematiikan ja kuvaamataidon opettajana eri kouluissa muun muassa Posiolla ja Lassinkallion koulussa Oulussa. Holma oli kiinnostunut rakennustaiteesta ja niinpä hän opiskeli Oulun yliopiston arkkitehtiosastolla valmistuen sieltä arkkitehdiksi 1974.
Holma oli työssä oululaisissa arkkitehtitoimistoissa ja vuonna 1975 hän meni työhön Suunnittelukeskus Oy:n Oulun aluetoimistoon toimien siellä johtavana arkkitehtinä. Oman toimiston Arkkitehtitoimisto Holma & Vuolteenaho Oy:n Holma perusti 1980 yhdessä Markku Vuolteenahon kanssa, Holma suunnitteli monia julkisia rakennuksia Pohjois-Suomeen kuten kouluja, kirjastoja, paloasemia, terveyskeskuksia ja vanhusten palvelurakennuksia. Hän oli mukana myös puolustusvoimien rakennushankkeissa. Holman toimisto liitettiin vuonna 2003 Uki Arkkitehdit Oy:öön jossa Holma oli johtotehtävissä eläkkeelle jäämiseensä saakka.
Suunnittelutöitä

Kempeleen terveysasema
Viitasaaren terveyskeskus ja vanhainkotikokonaisuus
Äänekosken paloasema